cyanic-selkie/wikianc huggingface dataset:
சுரிதகம் (யாப்பிலக்கணம்)
சுரிதகம் என்றால் ”சுருங்கி முடிவது” என்று பொருள். ஈற்றில் (இறுதியில்) வைக்கப்படுவது எனும் பொருளில் வைப்பு எனவும் இறுதி வரம்பாக வருவது என்பதனால் வாரம் என்றும் இதற்கு பிற பெயர்கள் பெறும்.
எடுத்துக்காட்டு
வாட்போக்கி கலம்பகத்தில் வரும் பின்வரும் வரிகள் சுரிதகதுக்கு எடுத்துக்காட்டாக அமைகின்றன பசித்தழூஉ ஞானப் பாலுண் மழவு மேற்றொடு சூல மேற்றதோ ளரசு மவிர்தரு செம்பொ னாற்றிடை யிட்டுக் குளத்தி லெடுத்துக் கொண்ட கோவுங் கனவிலு மமரர் காணரு நின்னைப் பரிமா மிசைவரப் பண்ணிய முதலுங் கரைதரு தமிழ்க்குக் காணி கொடுத்த நின்றிருச் செவிக்க ணெறிகுறித் தறியாப் பொல்லாப் புலைத்தொழிற் கல்லாச் சிறியே னெவ்வகைப் பற்று மிரித்தவர்க் கன்றி மற்றையர்க் கொல்லா வயங்கருள் பெறுவான் கொடுவிட மமுதாக் கொண்டதை யுணர்ந்து குற்றமுங் குணமாக் கொள்வையென் றெண்ணிப் புன்மொழித் துதிசில புகட்டின னன்மொழி யெனினு மருளுதி விரைந்தே. (இதுபதினைந்தடி நேரிசையாசிரியச்சுரிதகம்.)
மேற்கோள்கள்
பகுப்பு:கலிப்பா
மரீசி
மரீசி என்பவர் இந்து தொன்மவியலின் அடிப்படையில் பிரம்மாவின் குமாரன் ஆவார். மரீசி மகரிஷியின் மனைவிக்கு கலை என்று பெயர். இவர்களுக்கு காசிபர் என்ற மகனும், பூர்ணிமா என்ற மகளும் உள்ளனர். மேலும் மரீசி சப்த ரிஷிகள் எனப்படும் ஏழு பெரும் ரிசிகளுள் ஒருவரும், பிரம்மாவின் படைப்பு தொழிலை செய்ய உருவாக்கப்பெற்ற பிரஜாபதிகளுள் ஒருவருமாவார்.
மானசரோவர் ஏரி தோற்றம்
ஒரு முறை மரீசி சிவபெருமானை 12 ஆண்டுகள் தாந்திரீக முறைப்படி வணங்க முடிவுசெய்தார். ஆனால் கையிலை முழுவதும் நீர்நிலைகள் பனியாக உறைந்து நின்றன. தாந்திரீக முறைப்படி குளித்து ஈர உடையுடனே வழிபடவேண்டும் என்ற நியதியுள்ளதால் மரீசியால் சிவபெருமானை வணங்க இயலவில்லை. எனவே தனது தந்தையான பிரம்மாவிடம் அபயம் வேண்டினார்.
பிரம்மாவும் கைலாயம் மலையிலுள்ள பனிக்கட்டிகளை உருகச் செய்து அதிலிருந்து மானசரோவர் என்ற ஏரியை உருவாக்கி தந்தார்.
வெளி இணைப்புகள்
பகுப்பு:பிரம்ம குமாரர்கள்
திருச்சிராப்பள்ளி வருவாய் பிரிவு
இந்தியாவில் தமிழ்நாடு மாநிலத்தில்   திருச்சிராப்பள்ளி மாவட்டத்தில் உள்ள வருவாய் பிரிவு திருச்சிராப்பள்ளி வருவாய் பிரிவு ஆகும். இப்பிரிவு  - திருச்சி மேற்கு தாலுகா, திருச்சி கிழக்கு தாலுகா, மற்றும் திருவெறும்பூர் ஆகிய பகுதிகளை உள்ளடக்கியது.
References
பகுப்பு:திருச்சிராப்பள்ளி மாவட்டம்
ராம்கட் சட்டமன்றத் தொகுதி
ராம்கட் அல்லது ராம்கர் சட்டமன்றத் தொகுதி என்ற பெயரில் உள்ள கட்டுரைகள்:
சுகர்ணோ
சுகர்ணோ (Sukarno, சூன் 6, 1901 – சூன் 21, 1970), இந்தோனேசியாவின் முதல் குடியரசுத் தலைவராகப் பொறுப்பாற்றியவராவார்.
நெதர்லாந்திடமிருந்து தமது நாடு விடுதலை பெற நடைபெற்ற போராட்டத்தின் தலைவராக சுகர்ணோ விளங்கினார். 1945 முதல் 1967 வரை இந்தோனேசியாவின் முதல் குடியரசுத் தலைவராக பொறுப்பிலிருந்தார். டச்சு குடியேற்றவாதக் காலத்தில் தேசிய இயக்கத்தில் முதன்மைத் தலைவராக விளங்கினார். நெதர்லாந்தின் ஆட்சியில் பத்தாண்டுகளுக்கும் மேலாகச் சிறையில் அடைக்கப்பட்டிருந்தார்; சப்பானியப் படைகளின் ஆக்கிரமிப்பின்போதுதான் விடுதலையானார். சப்பானியப் போருக்கு மக்களின் ஆதரவைப் பெற சுகர்ணோவும் அவரது கூட்டாளிகளும் ஒருங்கிணைந்து செயல்பட்டனர். சப்பானின் தோல்விக்குப் பிறகு சுகர்ணோவும் மொகமது அத்தாவும் ஆகத்து 17, 1945இல் இந்தோனேசியா விடுதலை பெற்றதாக அறிவித்தனர்; சுகர்ணோ முதல் அரசுத்தலைவராக நியமிக்கப்பட்டார். நெதர்லாந்து மீண்டும் குடிமைப்படுத்த வெளியுறவுகள் மூலமும் படைத்துறை மூலமும் எடுத்த முயற்சிகளை முறியடிப்பதில் சுகர்ணோ முன்னணி வகித்தார். 1949இல் டச்சு அரசு இந்தோனேசியாவின் விடுதலையை ஏற்றுக்கொண்டது.
குழப்பமான நாடாளுமன்ற முறைக் காலத்திற்குப் பிறகு 1957இல் சுகர்ணோ "வழிகாட்டுதல்படியான மக்களாட்சி" என்ற தன்னிச்சையான ஆட்சியை நிறுவினார். இதனால் பல்வகைமை மிக்க நாட்டைப் பிரிக்கவும் கவிழ்க்கவும் முயன்ற எதிர்ப்புகளை அடக்கினார். 1960களில் இந்தோனேசியாவை இடதுசாரிக் கொள்கைகளுக்கு முன் நடத்தினார்; படைத்துறை, இசுலாமியவாதிகளுக்கு எதிராக இந்தோனேசிய பொதுவுடமைக் கட்சிக்கு ஆதரவும் பாதுகாப்பும் அளித்தார். மிகவும் ஆதிக்கவாதத்திற்கு எதிராக முற்போக்கான வெளியுறவுக் கொள்கைகளை அமலாக்கினார்; சோவியத் ஒன்றியத்திடமிருந்தும் சீன மக்கள் குடியரசிடமிருந்தும் நிதி உதவி பெற்றார். 1965இல் நடந்த செப்டம்பர் 30 இயக்கத்தின் பின்னணியில் இந்தோனேசிய பொதுவுடமைக் கட்சி கலைக்கப்பட்டது; சுகர்ணோ விலக்கப்பட்டு அவரது படைத்துறை தளபதியான சுகார்த்தோ பதவி ஏற்றார். தமது மரணம் வரை சுகர்ணோ வீட்டுச் சிறையில் வைக்கப்பட்டிருந்தார்.
மேற்சான்றுகள்
பகுப்பு:இந்தோனேசிய குடியரசுத் தலைவர்கள் பகுப்பு:1901 பிறப்புகள் பகுப்பு:1970 இறப்புகள்
தண்டகுப்பம் மாரியம்மன் கோயில்
தண்டகுப்பம் மாரியம்மன் கோயில் தமிழ்நாட்டில் தர்மபுரி மாவட்டம், தண்டகுப்பம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] தை பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அம்ப் கோயில்கள்
அம்ப் கோயில்கள் (Amb Temples) பாக்கித்தானின் பஞ்சாப் மாகாணத்தில் உப்புத் தொடரின் மேற்கு விளிம்பில் அமைந்துள்ள சாகேசர் மலையில் கைவிடப்பட்ட இந்துக் கோயில் வளாகத்தின் ஒரு பகுதியாகும். இந்து ஷாகி பேரரசின் ஆட்சிக் காலத்தில் கி.பி 7 முதல் 9 ஆம் நூற்றாண்டுகளில் இந்த கோயில் வளாகம் கட்டப்பட்டது.
அமைவிடம்
பாக்கித்தானின் சூன் பள்ளத்தாக்கில் உள்ள சாகேசர் மலையில், அம்ப் ஷரேப் கிராமத்திற்கு அருகில் இதன் இடிபாடுகள் அமைந்துள்ளன. கட்டாஸ் ராஜ் கோயில் மற்றும் தில்லா ஜோகியன் துறவிகள் மடாலய வளாகத்தை உள்ளடக்கிய உப்பு மலைத் தொடரில் உள்ள இந்து கோவில்களின் மேற்கு திசையில் இடிபாடுகள் இருக்கின்றன.
கட்டிடக்கலை
இந்த கோயில் அதன் வெளிப்புறத்தில் காஷ்மீரி பாணியிலான அலங்காரங்களால் அலங்கரிக்கப்பட்டுள்ளது. பிரதான கோயிலின் அமைப்பு, காஷ்மீர் கோயில்களிலிருந்து வேறுபடுகிறது. அவை பொதுவாக உச்சிகளைக் கொண்டுள்ளன. பிரதான கோயில் அருகிலுள்ள கலார் கோயிலுக்கும், கைபர் பக்துன்க்வா மாகாணத்தில் உள்ள காஃபிர் கோட் கோயிலுக்கும் ஒத்ததாக இருக்கிறது.
மேற்கில் 75 மீட்டர் தொலைவில் மற்றொரு சிறிய கோயில் உள்ளது. இது 2 நிலை அல்லது 7 முதல் 8 மீட்டர் உயரத்தில் ஒரு குன்றின் அருகே அமைந்துள்ளது. இந்த கோவிலில் பிரதான கோயிலை நோக்கி ஒரு சிறிய அறை உள்ளது. இதேபோன்ற இரண்டாவது அளவிலான கோயிலிலிருந்து சில மீட்டர் தொலைவில் இருந்தது, அது இப்போது இல்லை. முழு கோயில் வளாகமும் ஒரு கோட்டையால் சூழப்பட்டிருந்தது. குசானப் பேரரசின் காலத்தின் பிற்பகுதியில் இந்த இடத்தில் ஆரம்ப கட்டுமானம் இருந்தது.
பாதுகாப்பு
இந்த இடத்தை 19 ஆம் நூற்றாண்டின் பிற்பகுதியில் பிரித்தானியத் தொல்லியலாளரான அலெக்சாண்டர் கன்னிங்காம் என்பவர் பார்வையிட்டார். மேலும் 1922-24ல் தயா ராம் சாஹ்னி என்பவரால் ஓரளவு பாதுகாக்கப்பட்டது. இந்த கோயில் பல நூற்றாண்டுகளாக சூறையாடப்பட்டு வந்துள்ளது. கடைசியாக மீதமுள்ள சிலை 19 ஆம் நூற்றாண்டின் பிற்பகுதியில் அந்த இடத்திலிருந்து அகற்றப்பட்டு இலாகூர் அருங்காட்சியகத்தில் வைக்கப்பட்டது. இந்த தளம் தற்போது பாக்கித்தானின் தொல்பொருள் சட்டம் (1975) மூலம் பாதுகாக்கப்படுகிறது.
மேற்கோள்கள்
பகுப்பு:Coordinates on Wikidata பகுப்பு:பாக்கித்தானில் உள்ள இந்து கோயில்கள் பகுப்பு:பாக்கித்தான் வரலாறு
மார்க்கம் சாலை
மார்க்கம் சாலை டொராண்டோவில் தெற்கு-வடக்காகச் செல்லும் ஒரு சாலை. இச்சாலை ஒண்டாரியோ ஏரியில் இருந்து தொடங்கி ஸ்டீல்ஸ் அவென்யூ வரை செல்கிறது. டி.டி.சி போக்குவரத்து நிறுவனத்தின் தடம் 102 இச்சாலையில் போக்குவரத்திற்கு உதவுகிறது.
இச்சாலையில் அமைந்துள்ள குறிப்பிடத்தக்க இடங்கள்
பகுப்பு:தொராண்டோ
திருமூர்த்தி அருவி
திருமூர்த்தி அருவி இது இந்தியாவின் தமிழ்நாட்டில் திருப்பூர் மாவட்டம் உடுமலைப்பேட்டையிலிருந்து சுமார் 21 கி.மீ தொலைவில் மேற்குத் தொடர்ச்சி மலை அடிவாரத்தில் உள்ள திருமூர்த்தி மலையில் அமைந்துள்ளது. இது ஒரு குறிப்பிடத்தக்க சுற்றுலாத் தலம் ஆகும்.
அமணலிங்கேஸ்வரர் கோயில்
பிரம்மா, விஷ்ணு, சிவன் ஆகிய மூன்று கடவுள்களும் ஒருங்கே அமைந்துள்ளதால் இது தமிழக அளவில் பிரசித்தி பெற்ற கோயிலாக விளங்கி வருகிறது.
பஞ்சலிங்கம்
மலைகளுக்கு இடையில் அமைந்துள்ள மூலிகை குணமுள்ள பஞ்சலிங்கம் அருவி மிக பிரபலமானது.
திருமூர்த்தி அணை
இந்த அருவியில் இருந்து வரும் நீரானது திருமூர்த்தி அணையில் தேக்கப்பட்டு பின்னர் பயன்படுத்தப்படுகிறது.
வெளி இணைப்புகள்
பகுப்பு:தமிழ்நாட்டுச் சுற்றுலா மையங்கள் பகுப்பு:திருப்பூர் மாவட்டத்திலுள்ள அருவிகள்
விக்தர் அம்பர்த்சுமியான்
விக்தர் அமசாசுபோவிச் அம்பர்த்சுமியான் (Victor Amazaspovich Ambartsumian, Ви́ктор Амаза́спович Амбарцумя́н; Վիկտոր Համզասպի Համբարձումյան, 18 செப்டம்பர் 1908 – 12 ஆகத்து 1996) ஒரு சோவியத் ஒன்றிய ஆர்மேனிய அறிவியலாளர், கோட்பாட்டு இயற்பியலை நிறுவியவர்களில் ஒருவர். கணித இயற்பியலுக்குப் பெரும் பங்களிப்பு செய்த இவர் விண்மீன் இயற்பியல், ஒண்முகில், உடுக்கண வானியல், உடுக்கண அமைப்புகளின் இயங்கியல், விண்மீன்களின் அண்டப்பிறப்பியல், பால்வெளிகள் ஆகிய புலங்களில் ஆய்வு மேற்கொண்டார்.
இவர் 1946 இல் பியூரகான் வான்காணகத்தை நிறுவினார். இவர் ஆர்மேனியக் கல்விக்கழகத்தின் இரண்டாம் நெடுநாளைய தலைவராவார் (1947–93). இவர் 1961 முதல் 1964 வரை பன்னாட்டு வானியல் ஒண்றியத்தின் தலைவரக விளங்கினார். இவர் இருமுறை பன்னாட்டு அறிவியல் ஒன்றியத்தின் மன்றத்துக்குத் தேர்வு செய்யப்பட்டார் (1966–72).
இவர் அரசு வானியல் கழகம் உட்பட பல கல்விக்கழகங்களின் அயல்நாட்டு உறுப்பினராக இருந்துள்ளார். இவற்றில் அமெரிக்கத் தேசிய அறிவியல் கல்விக்கழகமும் அடங்கும். இவர் பெற்ற விருதுகளாவன இசுடாலின் பரிசு (1946, 1950), சமவுடைமை உழைப்பு வீர்ர் (1968, 1978), உருசியக் கூட்டமைப்பின் அரசு பரிசு அரசு வானியல் கழ்கத்தின் பொற்பதக்கம், புரூசு பொற்பதக்கம், ஆர்மேனியத் தேசிய வீர்ர் ஆகியன உள்ளடங்கும்.
இவரது பெயரிடப்பட்டவை
அம்பர்த்சுமியான் பன்னாட்டுப் பரிசு
ஆர்மேனியக் குடியரசின் தலைவர் அறிவியலுக்கான அம்பர்த்சுமியான் பன்னாட்டுப் பரிசு ஒன்றை நிறுவி அறிவித்துள்ளார். இது வானியற்பியலிலும் அதுசார்ந்த கணிதவியல், இயற்பியல் துறைகளுக்கும் தரப்படும். $500,000 மதிப்புள்ள இது வென்றவரின் நாட்டைப் பற்றிக் கருதாமல் அனைத்து நாட்டினருக்கும் வழங்கப்படுகிறது. இப்பரிசு முதலில் 2010 இல் வழங்கப்பட்டது.
வெளி இணைப்புகள்
பகுப்பு:1908 பிறப்புகள் பகுப்பு:1996 இறப்புகள் பகுப்பு:அமெரிக்க வானியலாளர்கள் பகுப்பு:ஆர்மீனிய வானியலாளர்கள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:சோவியத் வானியற்பியலாளர்கள் பகுப்பு:சோவியத் அறிவியலாளர்கள் பகுப்பு:ஆர்மீனிய வானியற்பியலாளர்கள்
சத்யா 2
சத்யா 2 என்பது 25 அக்டோபர் 2021 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை 6:30 மணிக்கு ஒளிபரப்பாகும் குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்த தொடர் சத்யா என்ற தொடரின் தொடர்சியாக உருவாக்கப்பட்டுள்ளது.
இந்த தொடர் ராஜம்மாள் படைப்புகள் தயாரிப்பில், ஏ.ஆர். கார்த்திக் என்பவர் இயக்கத்தில் ஆயிஷா மற்றும் விஷ்ணு ஆகியோர் முதன்மைக் கதாபாத்திரத்தில் நடித்துள்ளார்கள். ஒரே உருவ ஒன்றமையில் உள்ள சத்யா, நித்தியா  ஆகியோரையும் சத்யாவின் முன்னாள் கணவன் பிரபுவை சுற்றி கதை நகர்கிறது.
கதைச் சுருக்கம்
கருக்கலைப்புக்கு காரணமான சத்யாவை வீட்டில் இருந்து பிரபு துரத்துகிறார், ஆனால் உண்மை என்னவென்றால், பிரபு தனது காரில் சத்யாவை கொடூரமாக தாக்கியதே கருக்கலைப்புக்கு காரணமானது. ஆனால் இதை பிரபு அறியாவிட்டாலும், சத்யா இந்த உண்மையை மறைக்கிறார்.
5 ஆண்டுகளுக்குப் பிறகு பிரபு மும்பையிலிருந்து திரும்பும் பிரபு நித்யா மற்றும் சத்யாவின் உருவ ஒற்றுமையால் குழப்பம் அடைகின்றான். பின்னர் நித்யாவின் அழகில் பிரபு மெய்சிலிர்க்கிறார். அதை தொடர்ந்து பிரபு சத்யாவையும் பார்க்க நேர்ந்தது. நித்யாவிற்கும் சத்யாவிற்கும் உள்ள ஒற்றுமையை பிரபு கண்டறிந்தார். பிரபு தனது தவறான எண்ணத்தில் இருவரிடமும் ஆணவமாக நடந்து கொள்கிறார். இந்த கதை சத்யா, நித்யா மற்றும் பிரபுவை சுற்றி அவர்களுக்கு ஏட்படும் மோதல் மற்றும் காதலை சுற்றி உருவாக்கப்பட்டுள்ளது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2020களில் தமிழ்த் தொலைக்காட்சி நிகழ்ச்சிகள்
பாபுராஜபுரம்
பாபுராஜபுரம் (ஆங்கிலம்:Baburajapuram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் அருகே இருக்கும் ஒரு கிராமம் ஆகும்.
மக்கள் தொகை
இந்திய 2001 மக்கள் தொகை கணக்கெடுப்பின்படி 3101 மக்கள் இங்கு வசிக்கின்றார்கள்.இவர்களில் 1533 ஆண்கள், 1568 பெண்கள் ஆவார்கள். பாபுராஜபுரம் மக்களின் சராசரி கல்வியறிவு 75.24% ஆகும்.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
விக்டோரியா ஒகாம்போ
விக்டோரியா ஒகாம்போ(ஆங்கிலம்:Victoria Ocampo CBE)(ஏப்பிரல் 7 1890-சனவரி 27, 1979) ஆர்ஜென்டினா நாட்டைச் சேர்ந்த இலக்கியவாதியும் எழுத்தாளருமாக விளங்கிய பெண்மணி ஆவார்.
பிறப்பும் படிப்பும்
விக்டோரியா ஒகாம்போ வசதியான உயர் குடும்பத்தில் பிறந்தார். வீட்டிலேயே ஆசிரியர் மூலமாக பிரஞ்சு மொழியைக் கற்றார். தம் குழந்தைப் பருவத்திலேயே பிரெஞ்சு மொழியிலும் சுபானிசு மொழியிலும் புலமை பெற்றிருந்தார்.விக்டோரியா லனாசியன் என்னும் நாளேட்டில் கவிதைகள் கட்டுரைகள் எழுதி வந்தார்.
தாகூரும் விக்டோரியாவும்
1924 இல் ரவீந்திரநாத் தாகூர் போனர்ஸ் அயர்சுக்குச் சென்றார்.அப்பொழுது விக்டோரியாவின் தொடர்பும் நட்பும் கிடைத்தன. விக்டோரியா இலக்கிய ஆர்வம் கொண்டவராக இருந்தார். மேலும் தாகூரின் கீதாஞ்சலியின் மொழி பெயர்ப்பைப் படித்து இருந்தார். எனவே தாகூரின் மீது பற்றும் மதிப்பும் ஏற்பட்டது.அப்போது உடல் நலம் குன்றி இருந்த தாகூரை தம் இல்லத்தில் தங்க வைத்து பார்த்துக் கொண்டார்.இருவரும் ஒருவருக்கொருவர் அன்பு கொண்டு பழகினர்.தாகூரிடமிருந்த ஓவியத் திறமையை வெளிக்கொணர்ந்ததில் விக்டோரியாவுக்குப் பெரும் பங்கு உண்டு. 1952 ஆம் ஆண்டில் விக்டோரியா தம் வரலாற்றை எழுதத் தொடங்கினார்.அந்நூலில் தாகூர் பற்றி நூறு பக்கங்களுக்கு மேல் எழுதியிருந்தார். இந்தப் புத்தகம் அவர் இறந்த பிறகே வெளிவந்தது.
பிற நிகழ்வுகள்
1979 ஆம் ஆண்டில் சனவரி 26 இல் வாயில் ஏற்பட்ட புண்ணின் காரணமாக இறந்தார்.
படைப்புகள்
De Francesca a Beatrice
Domingos en Hyde Park
El Hamlet de Lawrence Oliver
Emily Bronte (terra incognita)
Virginia Woolf
T.E.Lawrence of Arabia
உசாத்துணை
பகுப்பு:1890 பிறப்புகள் பகுப்பு:1979 இறப்புகள் பகுப்பு:பத்திரிகையாளர்கள் பகுப்பு:ஆர்ஜென்டீன பெண் எழுத்தாளர்கள்
ராம்கட் சட்டமன்றத் தொகுதி (ராஜஸ்தான்)
இது ராஜஸ்தான் சட்டமன்றத்துக்கான தொகுதியாகும்.
மலாய் (உணவு)
மலாய் (Malai , இந்தி: मलाई, உருது: ) என்பது ஒரு வகை உறைந்த பாலேடு ஆகும். இது இந்திய துணைக் கண்டத்தின் உணவு வகைகளில் இனிப்புகளைச் செய்ய பயன்படுத்தப்படுகிறது. இது பசு அல்லது எருமையின் முழுப் பாலை சுமார் 80 °C (180 °F) வரை சூடாக்கி பின்னர் சுமார் ஒரு மணி நேரம் கழித்து குளிரவைத்து தயாரிக்கப்படுகிறது. குளிர வைக்கும்போது பாலில் உள்ள கொழுப்பு மற்றும் உறைந்த புரதங்களின் தடிமனான மஞ்சள் நிற அடுக்காக அதன் மேற்பரப்பில் உருவாகிறது. இது பின்னர் அகற்றப்படுகிறது.
கொழுப்பை அகற்றவே சுடவைத்து, குளிரவைக்கும் செயல்முறை செய்யப்படுகிறது. மலாயில் சுமார் 55% வெண்ணைய் தான் உள்ளது. பசுவின் பாலைவிட எருமையின் பாலில் அதிக கொழுப்புச் சத்து இருப்பதால், அது மலாய் உற்பத்தி செய்ய சிறந்ததாக கருதப்படுகிறது. சிறப்பான முறையில் மலாய் தயாரிக்க, 5 முதல் 12% வரை கொழுப்பு உள்ளடக்கம் கொண்ட எருமை பால் கொதிக்கவைக்கப்பட்டு பின்னர் 4 °C (39 °F) வரும்வரை ஆறவைக்கப்படுகிறது. அதேபோல, 3 முதல் 5% வரையிலான கொழுப்புள்ள பசும்பாலைக் கொதிக்கவைத்து பின்னர் ஆறவைத்து மலாய் தயாரிக்கப்படுகிறது.
பயன்பாடுகள்
மலாய் கோஃப்தா உருண்டைகள் மற்றும் மலாய் பேடா, ரசமலாய் மற்றும் மலாய் குல்பி போன்ற பல்வேறு வடஇந்திய இனிப்பு உணவுகளைத் தயாரிக்க மலாய் ஒரு முக்கிய மூலப்பொருளாக உள்ளது. வறுத்த கோஃப்தா உருண்டைகள் உருளைக்கிழங்கு மற்றும் பன்னீர் கொண்டு தயாரிக்கப்படுகின்றன. அதில் காய்கறிகள் சேர்க்கப்படும் போது சுவை இன்னும் அதிகமாகிறது. இதற்கு ஒரு உதாரணம், பச்சை பட்டாணியை முக்கிய பொருளாக வைத்து செய்யப்படும் மேத்தி மாதர் மலாய் ஆகும்.
மேற்கோள்கள்
பகுப்பு:இந்திய உணவுகள்
செம்பு வோல்டாமானி
செம்பு வோல்டாமானி (Copper voltameter) என்பது செம்பு-செம்பு(II)சல்பேட்டு மின்முனையின் பயன்பாடுகளில் ஒன்றாகும்.. இந்த கூலம்பளவி ஓரளவு அமிலத்தன்மையுள்ள pH-buffered செம்பு(II)சல்பேட்டுக் கரைசலில் வைக்கப்பட்ட இரண்டு முற்றொருமித்த செம்பு மின்முனைகளால் ஆனதாகும்..கலத்தில் மின்னோட்டத்தைப் பாய்ச்சும்போது நேர்முனையில் கரையும் செம்பு மின்னணுக்கள் எதிர்முனையில் சென்று படிகின்றன. பல்வேறு மின்னோட்ட அடர்த்திகளுக்கு இவ்வினைகள் 100% திறமையைக் கொண்டுள்ளன.
கணக்கீடு
ஒவ்வொரு மின்முனையின் பொருண்மை மாற்றத்தையும் அளந்து கீழுள்ள சமன்பாட்டைப் ப்யன்படுத்தி, கலத்தின் ஊடே கடந்த மின்னூட்டம் மின்னூட்டத்தின் அளவை]] (மின்சாரத்தின் அளவைக்) கணக்கிடலாம். இங்கு:
வரலாற்றுநிலையிலும் கோட்பாட்டுநிலையிலும் இந்த ஆய்கருவி ஆர்வம் ஊட்டுவதாக இருந்தாலும் நிகழ்காலத்தில் மின்ன்னியலாக மின்னோட்டத்தையும் நேரத்தையும் பெருக்கிப் பெறும் கூலம்பளவு, மின்முனை எடைவழி பெறுவதைக் காட்டிலும் எளிதாகவும் கூடுதலான துல்லியத்துடனும் குறுகிய நேரத்திலும் கிடைக்கிறது.
மேற்கோள்கள்
பகுப்பு:இயற்பியல் வேதியியல் பகுப்பு:மின்வேதிப் பகுப்பாய்வுக் கருவிகள் பகுப்பு:செப்பு
நிர்ருதி
நிர்ருதி (Nirṛti) (சில சமயங்களில் நிருருதி அல்லது நிர்ரிதி என உச்சரிக்கப்படுகிறது ) மரணம், சிதைவு மற்றும் துக்கங்களை வெளிப்படுத்தும் இந்துக் கடவுள். ஆரம்பகால இந்து வேதங்களில், நிர்ருதி என்பது இறந்தவர்களின் இராச்சியத்தில் வாழும் ஒரு தெய்வமாகக் குறிப்பிடப்பட்டுள்ளார். பிற்காலத்தில், நிர்ருதி மற்றும் நிருதாவும் ஒரு ஆண் கடவுளாகச் சித்தரிக்கப்பட்டுள்ளனர். இவர் தென்மேற்கின் திக்பாலர் ("திசைகளின் பாதுகாவலர்") என்றும் கருதப்படுகிறார்.
சொற்பிறப்பியல்
நிர்ருதி என்ற சமசுகிருதச் சொல்லுக்கு 'சிதைவு' என்று பொருள். இது நிர்ரிலிருந்து உருவானது. அதாவது 'இல்லாதது', 'ஒழுங்கின்மை' அல்லது குழப்ப நிலை' என்றும் 'ருதம் இல்லாதது', அதாவது 'சீர்கேடு' அல்லது 'சட்டமின்மை' பொருள் கொள்ளலாம்.
இந்த சொல் வேத நூல்களில் 'இல்லாத' மற்றும் முழுமையான இருளின் சாம்ராஜ்யத்தைக் குறிக்கப் பயன்படுத்தப்பட்டது. இது தியாகம் மற்றும் இனப்பெருக்கம் செய்வதற்கான கடமைகளில் தவறியவர்களை நுகரும் அச்சுறுத்தலை ஏற்படுத்தியது. நிர்ருதியில், வெளிச்சமும் இல்லை. உணவும் இல்லை, குழந்தைகளும் இல்லை: வேத வாழ்க்கை மற்றும் சடங்குகளுக்குத் தேவையான கூறுகள் எதுவும் இல்லை
தெய்வம்
நிர்ருதி பற்றி இருக்கு வேதத்தின் பாடல்களில் குறிப்பிடப்பட்டுள்ளது. பெரும்பாலும் இவரிடமிருந்து பாதுகாப்பைப் பெறுவதற்காக அல்லது சாத்தியமான புறப்பாட்டின் போது இவரிடம் மன்றாடுவதற்காக. ஒரு பாடலில் (X.59), இவர் பலமுறை குறிப்பிடப்பட்டிருக்கிறார். இந்தப் பாடல், இவரது இயல்பைச் சுருக்கி, யாகத் தலத்திலிருந்து புறப்படும்போது இவரையும் கேட்கிறது. அதர்வண வேதத்தில் (V.7.9), இவர் தங்கப் பூட்டுகர். தைத்திரீய பிராமணத்தில் (I.6.1.4), நிர்ருதி கருமையான ஆடைகளை அணிந்திருப்பவர் என்றும், இவரது தியாகப் பங்குகள் கருமையான உமி என்றும் விவரிக்கப்பட்டுள்ளது. புனிதமான சதபத பிராமணத்தில் (X.1.2.9), இவர் தென்மேற்கு பிராந்தியத்துடன் தொடர்புடையவர். ஆனால் அதே உரையில் (V.2.3.3.) வேறொரு இடத்தில் இவர் இறந்தவர்களின் இராச்சியத்தில் வாழ்கிறார் என்று குறிப்பிடப்பட்டுள்ளது.
பிற்கால இந்து நூல்களில், நிர்ருதி ஒரு தெய்வமாக மீண்டும் கருத்துருவாக்கப்பட்டது. சில நூல்களின்படி, காடுகளில் வசிக்கும் புருஷர்களுக்கு (மனிதர்கள்) பிரகிருதியின் (இயற்கையின்) முக்கிய அங்கமான அதர்மத்தின் (தருமம் அல்ல) மனைவியாகவும், மூன்று அரக்கர்களான மிருத்யு (மரணம்), பயம் மற்றும் மகாபயம் (பயங்கரவாதம்) ஆகியோரின் தாயாகவும் குறிப்பிடப்படுகிறார். இவர்கள் கூட்டாக நைரிதா என்று குறிப்பிடப்பட்டனர். மற்ற நூல்கள் இவரை அதருமம் மற்றும் அகிம்சை யின் (வன்முறை, அகிம்சைக்கு எதிரானது) மகளாக சித்தரிக்கின்றன. பாகவத புராணத்தில், பிரம்மாவின் இரண்டு மகன்கள் அல்லது படைப்புகளான அதர்மம் மற்றும் மிருஷா (உண்மையற்ற) ஆகியோரை தத்தெடுத்தும் கொள்ளும் கொள்ளும் ஒருவராக என இவர் காட்டப்படுகிறார். சில நூல்கள் நிர்ருதியை மற்ற அமங்கல தெய்வமான ஜ்யேஷ்தா அல்லது அலட்சுமியுடன் அடையாளப்படுத்துகின்றன. இச்சூழலில், இவர் சமுத்திர மந்தனிலிருந்து வெளிப்பட்டதாக விவரிக்கப்படுகிறது.
திக்பாலகர்
thumb| சுமார் 1820 இல் வரையப்பட்ட நிர்ருதியின் ஒரு ஓவியம், ஒரு மனிதன் மேல் சவாரி செய்வதாகவும், பணியாட்களுடன் சேர்ந்து இருப்பதாகவும் சித்தரிக்கப்படுகிறார். சில அறிஞர்கள் மற்றும் ஆசிரியர்களின் கூற்றுப்படி, நிர்ருதி பிற்கால இந்துப் புராணங்களில் ஆணாக உருமாறி திக்பாலர்களின் ஒருவரானார். நிருதி தென்மேற்கு திசையின் பாதுகாவலராகக் கருதப்படுகிறார்.
நிர்த்தி சில சமயங்களில் உருத்திரர்களில் ஒருவராகவும் ஸ்தானுவின் மகனாகவும் விவரிக்கப்படுகிறார். நிர்ருதியின் பல்வேறு விளக்கங்கள் வெவ்வேறு நூல்களில் காணப்படுகின்றன. ஆகமங்களின்படி, நிர்ருதி கருமையான நிறத்துடனும், பெரிய உடலுடனும் மஞ்சள் நிற ஆடைகளை அணிந்திருப்பார். இவரது வாகனம் மனிதன் அல்லது சிங்கம். நிர்ருதி மோசமான தோற்றமுடைய கண்கள், அகண்ட வாய், மற்றும் நீட்டிய பற்கள் ஆகியவற்றுடன் பயங்கரமான தோற்றத்தைக் கொண்டிருப்பதாக விஷ்ணு தர்மோத்திரம் கூறுகிறது. அதே வேதம் இவரது வாகனம் கழுதை என்றும், கையில் தண்டம் வைத்திருப்பதாகவும் மாறுபட்ட கணக்கு கூறுகிறது. நிருத்திக்கு தேவி, கிருஷ்ணாங்கி, கிருஷவந்தனா மற்றும் கிருஷ்ணபாஷா என்ற நான்கு மனைவிகள் இருப்பதாக விஷ்ணு தர்மோத்தர புராணம் குறிப்பிடுகிறது. தேவி பாகவத புராணத்தின் படி, நிர்ருதி மேரு மலையின் தென்மேற்கு பகுதியில் அமைந்துள்ள கிருஷ்ணஜனம் என்ற நகரத்தில் வசிக்கிறார். இந்த நகரம் 2500 யோசனை பரப்பளவைக் கொண்டதாகக் கூறப்படுகிறது.
வெளி இணைப்புகள்
பகுப்பு:அரக்கர்கள் பகுப்பு:இந்து பெண் தெய்வங்கள்
இந்தியாவில் வரதட்சணை முறை
இந்தியாவில் வரதட்சணை முறை (Dowry system in India) மணமகளின் குடும்பம், அவரது பெற்றோர் மற்றும் அவரது உறவினர்கள் திருமணத்திற்காக, பணம் மற்றும் அசையா அல்லது அசையும் சொத்துக்களை மணமகன் வீட்டிற்குக் கொடுப்பதனைக் குறிக்கிறது. வரதட்சணை என்பது அடிப்படையில் பணம் அல்லது மணமகனுக்கு அல்லது அவரின் குடும்பத்திற்கு வழங்கப்படும் சில வகையான பரிசுகள் மற்றும் பணம், நகைகள், மின் உபகரணங்கள், தளபாடங்கள், படுக்கை, மட்பாண்டங்கள், பாத்திரங்கள், வாகனங்கள் மற்றும் பிற வீட்டுப் பயன்பாட்டுப் பொருட்கள் ஆகியவைகளைக் கொடுப்பதனையும் உள்ளடக்கியதாகும். புதுமணத் தம்பதிகள் தங்கள இல்லற வாழ்க்கையினைத் துவங்க இது வழிவகுக்கிறது. வரதட்சணை என்பது அரபியில் தகெஸ் என அறியப்படுகிறது. இந்தியாவின் கிழக்குப் பகுதிகளில் வரதட்சணை ஆவுன்பாட் என்று அழைக்கப்படுகிறது.
வரதட்சணை முறை மணமகளின் குடும்பத்திற்கு பெரும் நிதிச்சுமையை ஏற்படுத்தும் வகையில் அமைகிறது. சில சந்தர்ப்பங்களில், வரதட்சணை முறை பெண்களுக்கு எதிரான குற்றங்களுக்கும் வழிவகுக்கிறது, உணர்ச்சி ரீதியான துஷ்பிரயோகம் மற்றும் காயம் முதல் இறப்புகள் வரையிலான பாதிப்புக்கள் ஏற்படுவதற்கு இது காரணமாக அமைகின்றது. நீண்ட காலமாக வரதட்சணை கொடுப்பது என்பது இந்திய தண்டனைச் சட்டம் 1961 பிரிவு 304B மற்றும் 498 A ஆகியவற்றின்படி தண்டனைக்குரிய செயலாக பார்க்கப்படுகிறது. வரதட்சணை தடைச் சட்டம் வரதட்சணை என்பதனை பின்வருமாறு வரையறை செய்கிறது."வரதட்சணை என்பது நேர்முகமாகவோ அல்லது மறைமுகமாகவோ திருமணத்திற்காக ஒரு தரப்பில் இருந்து மற்றொரு தரப்பிற்கு, இருவீட்டார்களது பெற்றோர்களோ அல்லது அவர்களது குடும்பத்தினரோ எந்தவொரு சொத்து அல்லது மதிப்புமிக்க பொருட்களை கொடுக்கவோ அல்லது கொடுப்பதாக ஒப்புக்கொள்ளப்படுவதோ ஆகும்.
வரதட்சணைத் தடைச் சட்டம், 1961 ன் பிரிவு 3 ஆனது எந்த வித நிபந்தனையும் இல்லாத போது திருமணத்தின் போது ஒரு தரப்பினர் மற்றொரு தரப்பினருக்கு வரதட்ணையானது கொடுக்கவோ அல்லது பெறப்பட்டாலோ அததகைய சமயங்களில் மணமகன் அல்லது மணமகள் மீது இந்தத் தண்டனைச் சட்டம் பொருந்தாது எனக் குறிப்பிடுகிறது.
வரதட்சணைக்கு எதிரான இந்திய சட்டங்கள் பல தசாப்தங்களாக நடைமுறையில் இருந்தாலும், அவை பயனற்றவையாகவே உள்ளது என்று பரவலாக விமர்சிக்கப்படுகின்றன. வரதட்சணை காரணத்தினால் பல பகுதிகளில் நடைபெறும் கொலைகள், இந்த சட்டம் விமர்சனத்திற்கு உள்ளாவதற்கான முக்கியமான காரணமாகப் பார்க்கப்படுகிறது.
வரலாற்று சூழல்
thumb|300x300px| திருமண ஊர்வலம்- பரிசுகளுடன் ஒரு விதானத்தின் கீழ் மணமகள். ((1800). மைக்கேல் விட்செல் என்பவர் பண்டைய இந்திய இலக்கியம் வேத காலத்தில் வரதட்சணை நடைமுறைகள் குறிப்பிடத்தகுந்த அளவில் இல்லை என்று கூறுகிறார். பண்டைய இந்தியாவில் பெண்களுக்கு சொத்தில் உரிமை வழங்கப்பட்டதாகவும், பெற்றோர்கள் தாங்களாகவே வழங்கியதாகவும் அல்லது ஆண் பிள்ளைகள் இல்லாத சமயத்தில் பெண் பிள்ளைகளுக்கு சொத்தில் உரிமை வழங்கப்பட்டதாக அவர் கூறுகிறார்.
மேக்டொனெல் மற்றும் கீத்தின் கூற்றும் விட்செல்லின் கருத்தோடு ஒத்துப்போகிறது, ஆனால் தம்பியாவின் கருத்துக்களில் இருந்து வேறுபடுகின்றன;அவர்கள் பிரம்மாவின் திருமணத்தில் கூட வரதட்சணை கொடுக்கப்பட்டதாக பண்டைய இலக்கியங்கள் கூறுகின்றன எனக் கூறினர். பண்டைய இந்தியாவில் பெண்களுக்கான சொத்து உரிமைகள் வழங்கப்படுவது அதிகமாக இருந்ததாக, மேக்டொனெல் மற்றும் கீத் ஆகியோர் பரிந்துரைக்கின்றனர்.
சான்றுகள்
பகுப்பு:இந்தியாவில் சமூகப் பிரச்சனைகள்
எட்டிப்பட்டி கரககானியம்மன் கோயில்
எட்டிப்பட்டி கரககானியம்மன் கோயில் தமிழ்நாட்டில் தர்மபுரி மாவட்டம், எட்டிப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] தை பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புரோமோடைபுளோரோ அசிட்டைல் குளோரைடு
புரோமோடைபுளோரோ அசிட்டைல் குளோரைடு (Bromodifluoroacetyl chloride) என்பது BrCF2COCl என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். உயிரியல் வினைத்திறன் மிக்க α,α-டைபுளோரோ-γ-லாக்டாம்கள் தயாரிப்பதற்குத் தேவையான தொடக்கப் பொருளாகவும் டிரைபுளோரோமெத்திலேற்றமடைந்த சி-நியூக்ளியோசைடுகள் தயாரிப்பிலும் இது பயன்படுகிறது.
மேற்கோள்கள்
பகுப்பு:அசைல் குளோரைடுகள் பகுப்பு:கரிமகுளோரைடுகள் பகுப்பு:கரிம புளோரைடுகள் பகுப்பு:கரிம புரோமைடுகள் பகுப்பு:கரிம ஆலைடுகள்
கௌதம புத்தா நகர் மக்களவைத் தொகுதி
கவுதம புத்த நகர் மக்களவைத் தொகுதி இந்திய் மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன. அவை:
நாவேந்தன் (முருகேசன்)
வாழ்கைக் குறிப்பு
நாவேந்தன் தமிழ்நாட்டின் விழுப்புரம் மாவட்டம், இராதாபுரம் என்னும் ஊரில் நாராயணசாமி, இணையருக்கு மகனாகப் தையல்நாயகி 30 நவம்பர் 1945 அன்று பிறந்தார். காஞ்சுபுரம் பச்சையப்பன் கல்லூரியில் பயின்றார். கல்லூரியில் பயிலும்போதே கவிதைகள் எழுதியதால் கல்லூரி கவிஞர் என்றழைக்கப்பட்டார்.
உசாத்துணை நூல்
பகுப்பு:விழுப்புரம் மாவட்ட நபர்கள் பகுப்பு:தமிழ்க் கவிஞர்கள் பகுப்பு:தமிழ்த் திரைப்படப் பாடலாசிரியர்கள் பகுப்பு:ஆங்கிலம்-தமிழ் மொழிபெயர்ப்பாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
ஆதனூர் ஆதிலிங்கேசுவரர் கோயில்
ஆதனூர் ஆதிலிங்கேசுவரர் கோயில் தமிழ்நாட்டில் தூத்துக்குடி மாவட்டம், ஆதனூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிலிங்கேஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அப்டெரஸ்
கிரேக்கத் தொன்மங்களில் குறிக்கப்படும் அப்டெரஸ் (Abderus அல்லது Abderos ( பண்டைய கிரேக்கம் : Ἄβδηρος) என்பவர் தெய்வீக வீரர்களில் ஒருவர் ஆவார். இவர் ஹெராக்ளிசின் 'உற்ற தோழராக இருந்து புகழ்பெற்றவர். மேலும் சில குறிப்புகளின்படி இவர் எர்ம்எசின் மகன் எனப்படுகிறார்.
குடும்பம்
அப்டெரஸின் தந்தைவழிகுறித்த குறிப்புகள் வேறுபடுகின்றன. இவர் ஹெர்ம்ஸ் கடவுளின் மகன் என்றும் லோக்ரிஸில் ஓபசை பூர்வீகமாகக் கொண்டவர் என்று சிலர் கூறுகிறார்கள். ஆனால், பிற எழுத்தாளர்களின் கூற்றின் படி, இவர் திரோமியஸ் தி லோக்ரியனின் மகன் எனப்படுகிறது. இவர் பேட்ரோக்ளஸின் சகோதரர் என்று போட்டியஸ் எழுதுகிறார். பிந்தர் அப்டெரஸை பொசைடன் மற்றும் த்ரோனியாவின் எனக்குறிப்பிடுகின்றனர்.
தொன்மம்
ஹெராக்ஸின் எட்டாவது பணியின்போது ஒரு துன்பியல் பாத்திரத்திற்காக அப்டெரஸ் பெரும்பாலும் அறியப்படுகிறார். மற்றவர்களுடன் சேர்ந்து, திரேசியன் பிஸ்டோன்களின் அரசரான தியோமெடிஸின் நான்கு கொடிய குதிரைகளைப் பிடிக்க ஹெராக்கிள்சுக்கு உதவினார். ஹெராக்ளிசின் அக்குதிரைகளை பிடித்துவந்து தான் வரும்வரை அப்டெரசை பார்த்துக்கொள்ளுமாறு விட்டுச் சென்றார். ஹெராக்கிள்ஸ் அருகில் இல்லாத நிலையில் அக்கொடிய குதிரைகள் அப்டெரஸை உண்டுவிட்டன. இதற்கு பழிவாங்கும் விதமாக, ஹெராக்கிள்ஸ் அக் குதிரைகளுக்கு அதன் உரிமையாளரான மன்னன் தியோமெடிசை உயிரோடு உணவாக்கினார். ஹெரக்கிள்ஸ் அப்டெராஸ் கல்லறைக்கு அருகில் அப்டெரா நகரத்தை நிறுவினார். அங்கு இவருக்கு மரியாதை செய்ய்யும் நிமித்தமாக அகோன்கள் (கிரேக்கம்: ἀγῶνες) குத்துச்சண்டை, கைக்கலப்பு, மற்போர் ஆகியவற்றைக் கொண்ட தடகள விளையாட்டுக்கள் அவரது நினைவாக நடத்தப்பட்டன.
குறிப்புகள்
பகுப்பு:கிரேக்கத் தொன்மவியல்
ஆனந்தம் ஆனந்தமே...
சீத்தம்மா வகிட்லோ சிரிமல்லே செட்டு என்பது 2013 ஆம் ஆண்டில் வெளியான தெலுங்குத் திரைப்படம் ஆகும். இதை ஸ்ரீகாந்து அடலா என்பவர் இயக்கியுள்ளார். வெங்கடேஷ் (நடிகர்), மகேஷ் பாபு, அஞ்சலி, சமந்தா ஆகியோர் முதன்மை வேடங்களில் நடித்துள்ளனர். பிரகாஷ்ராஜ், ஜெயசுதா ஆகியோர் துணை வேடங்களில் நடித்துள்ளனர். இது ஜனவரி 11, 2013 அன்று வெளியானது.
மேற்கோள்கள்
பகுப்பு:2012 தெலுங்குத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
சிங்களத் திரைப்படத்துறை
சிங்களத் திரைப்படத்துறை (Sinhala cinema) என்பது இலங்கைத் திரைப்படத்துறையில் சிங்கள மொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.
இது இலங்கை நாட்டின் முதன்மை திரைப்படத்துறையாகவும் சிங்களவர்களிடையே பெரும் வரவேற்பைப் பெற்ற ஒரு துறையாகும் இருக்கின்றது. பல தத்ரூபங்கள் அமையப்பெற்ற சிங்களத் திரைப்படங்கள் வெளிநாடுகளில் நடைபெறும் சர்வதேச திரைப்பட விழாக்களில் பங்கு கொண்டு விருதுகளைப் பெறுவதும் குறிப்பிடத்தக்கது.
வரலாறு
1925 ஆம் ஆண்டு இந்தியாவில் தயாரிக்கப்பட்டு சிங்கப்பூரில் வெளியிடப்பட்ட 'ராஜாகீய விக்ரமாயா' என்ற திரைப்படமே முதன் முதலில் தயாரிக்கப்பட்ட சிங்களத் படமாகும். பின்னர் நீண்ட இடைவெளிக்குப் பின்னர் 1947 ஆம் ஆண்டு எஸ். எம். நாயகம் என்பவரால் தயாரித்து வெளியிடப்பட்ட கடவுனு பொறந்துவ திரைப்படமே முதன் முதலில் இலங்கையில் வெளியிடப்பட்ட முதல் சிங்கள மொழித் திரைப்படம் ஆகும். இத் திரைப்படம் தென்னிந்தியத் திரைப்படத்துறை கலைஞர்களால் தயாரிக்கப்பட்டது என்பது குறிப்பிடத்தக்கது.
1948 ஆம் ஆண்டு 'சிரிசேன விமலவீர' வெளியிட்ட 'அம்மா' என்ற அவரது முதற் திரைப்படம் மூலம் இந்தியத் திரைப்படத்துறைக்கும் சிங்களத் திரைப்படத் துறைக்கும் இருந்த ஒற்றுமைகளைக் கலைந்து புதிய திரைப்பட வகையினை வெளிப்படுத்தினார். 1956 ஆம் ஆண்டின் பண்டாரநாயக்கா ஆட்சிக் காலத்தில் புத்தமதத்தின் கூற்றுக்களுக்கு மதிப்பளித்து சிங்களத் திரைப்படங்கள் வெளிவந்ததும் குறிப்பிடத்தக்கது. இந்தியாவில் எடுக்கப்படும் திரைப்படங்களைப் போன்று காதல் கதைகள் அல்லாது பல வகைகளிலும் சிங்களத் திரைப்படங்கள் எடுக்கப்பட்டதும் குறிப்பிடத்தக்கது. பிரபல இயக்குநரான லெஸ்டர் ஜேம்ஸ் பீரிஸ் வெளியிட்ட 'ரேகவா' திரைப்படத்தில் காதல் அற்ற பல விடயங்கள் ஆராயப்பட்டிருப்பதனையும் அறியலாம். மேலும் இத்திரைப்படம் கான் திரைப்பட விழாக்களில் பங்குகொண்ட முதல் சிங்களத் திரைப்படமென்பதும் குறிப்பிடத்தக்கது.
இத்திரைப்ப்டத்தினைத் தொடர்ந்து இவர் இயக்கிய 'கம்பெரலிய' டெல்லியில் நடைபெற்ற சர்வதேச திரைப்ப்ட விழாவில் கிராண்ட் பிரிக்ஸ் விருதைப் பெற்றது.மேலும் இவரின் படைப்பான 'நிதனய' திரைப்படம் வெனிசில் நடைபெற்ற சர்வதேச திரைப்பட விழாவில் பங்குபெற்றதும் குறிப்பிடத்தக்கன.
வெளிப்புற இணைப்புகள்
பகுப்பு:இலங்கைத் திரைப்படத்துறை
தலால் செப்ரீன்
தலால் செப்ரீன் (பிறப்பு 25 செப்டம்பர் 1973) சவுதி அரேபிய கால்பந்து நடுக்கள வீரர் ஆவார், இவர் 1994 உலகக் கோப்பையில் சவுதி அரேபியாவுக்காக விளையாடினார். அவர் அல்-ரியாத் அணிக்காகவும் விளையாடினார்.
குறிப்புகள்
<references group="" responsive="1"> பகுப்பு:வாழும் நபர்கள் பகுப்பு:1973 பிறப்புகள் பகுப்பு:காற்பந்தாட்ட வீரர்கள்
1998 கோயம்புத்தூர் குண்டுவெடிப்புகள்
1998 கோயம்புத்தூர் குண்டுவெடிப்புகள் சனிக்கிழமை 1998, பெப்ரவரி 14-ஆம் நாள் தமிழ்நாடு, கோயம்புத்தூர் நகரில் இடம்பெற்றன. 35 ஆண்கள், 10 பெண்கள், ஒரு குழந்தை உட்பட மொத்தம் 46 பேர் இத்தொடர் குண்டுவெடிப்புகளில் கொல்லப்பட்டனர். மேலும் 2000 பேர் காயமடைந்தனர். 11 வெவ்வேறு இடங்களில் 12 கிமீ சுற்றுவட்டத்தில் மொத்தம் 13 குண்டுகள் வெடிக்கப்பட்டன. 4 குண்டுகள் ஆர். எஸ். புரம் என்ற இடத்திலும், இரண்டு பேருந்து நிலையத்திற்கு அருகிலும், ஒன்று கோயம்புத்தூர் மருத்துவக் கல்லூரி மருத்துவமனைக்கு அருகிலும், மற்றொன்று "உக்கடம்" பகுதியிலும் வெடித்தன. பாஜக தலைவர் எல். கே. அத்வானி உரையாற்றவிருந்த இடத்துக்கு 100 மீ. தூரத்திலேயே முதலாவது குண்டு வெடித்தது. இக்குண்டுவெடிப்புகளுக்கு அல் உம்மா என்ற தீவிரவாத அமைப்பு காரணமெனக் குற்றம் சாட்டப்பட்டது. இவ்வழக்கு தொடர்புடைய என்.பி. நூக் எனும் மன்கவு ரசீத் என்பவர் கடந்த 20 ஆண்டுகளாக வெளிநாடுகளில் பதுங்கியிருந்தார். இவரை தமிழ்நாடு சிறப்பு புலனாய்வு பிரிவினரால் 11 செப்டம்பர் 2018 அன்று கோழிக்கோட்டில் வைத்து கைது செய்யப்பட்டார்.
பின்விளைவு
பிப்ரவரி 15 அன்று காவல்துறையினர் மேற்கொண்ட அதிரடி சோதனையில் சந்தேகத்திற்குரிய அல்-உம்மாவைச் சேர்ந்த 6 இளைஞர்கள் திருமால் தெருவில் சுட்டுக்கொல்லப்பட்டார்கள், பிப்ரவரி 17 அன்று அல்-அமீன் காலனியில் கவனிப்பார் இன்றியிருந்த குண்டு வெடித்ததில் விளையாடிக்கொண்டிருந்த 4 இஸ்லாமிய சிறுவர்கள் இறந்தார்கள். இக்குண்டுத் தாக்குதல்களை அடுத்து சில நாட்களில் இசுலாமியத் தீவிரவாத அமைப்பான அல் உம்மா தமிழ்நாட்டில் தடை செய்யப்பட்ட அமைப்பாக அறிவிக்கப்பட்டது.
குற்றச்சாட்டு
இக்குண்டுத்தாக்குதல்களின் சூத்திரதாரி எனக்கருதப்படும் எஸ். ஏ. பாஷா உட்பட 35 பேர் குற்றவாளிகளாக இனங்காணப்பட்டனர்.
தொடர் குண்டுவெடிப்புகள் வழக்கின் தீர்ப்பு
கோவை தொடர் குண்டுவெடிப்புகள் வழக்கு தொடர்பாக 7 மார்ச் 2002 அன்று நீதிமன்றத்தில் விசாரணை துவங்கப்பட்டது. அதில் 1,300 சாட்சிகள் குறுக்கு விசாரணை செய்யப்பட்டனர். 10 ஏப்ரல் 2007 அன்று நீதிமன்ற விசாரணை முடிவுற்றது. 1 ஆகஸ்டு 2007 அன்று அப்துல் நாசர் மதானி கோவை தொடர் குண்டுவெடிப்பு வழக்கிலிருந்து விடுவிக்கப்பட்டார். 24 அக்டோபர் 2007 அன்று தீர்ப்பு வெளியானது. தொடர்குண்டு வெடிப்பு வழக்கில் குற்றம்சாட்டப்பட்ட 35 நபர்களில் 21 பேரை நீதிமன்றம் வழக்கிலிருந்து விடுவித்தது மற்றும் அல் உம்மாவைச் சேர்ந்த எஸ் ஏ. பாஷா, முகமது அன்சாரி உள்ளிட்ட 13 நபர்களுக்கு நீதிமன்றம் ஆயுள் தண்டனை வழங்கியது.
17 நவம்பர் 2009 அன்று, அண்ணா பிறந்தநாளை முன்னிட்டு, கோவை தொடர்குண்டு வெடிப்பு வழக்கில் சிறைவாசத்தில் இருந்த அல் உம்மாவின் பக்ருத்தீன் உள்ளிட்ட 9 சிறைக்கைதிகளை தமிழ்நாடு அரசு விடுவித்தது..
வெளி இணைப்புகள்
பகுப்பு:இந்தியாவில் தீவிரவாதத் தாக்குதல்கள் பகுப்பு:1998 நிகழ்வுகள் பகுப்பு:கோயம்புத்தூர் பகுப்பு:தமிழ்நாட்டு வரலாறு (1947- தற்போதுவரை) பகுப்பு:தமிழ்நாட்டில் குண்டுவெடிப்புகள் பகுப்பு:1998 இல் பெருந்திரள் கொலைகள் பகுப்பு:இந்தியாவில் இஸ்லாமிய பயங்கரவாதம் பகுப்பு:கோயம்புத்தூரின் வரலாறு பகுப்பு:தீவிரவாத நிகழ்வுகள்
நிடுடாவோலு வெங்கடராவ்
நிடுடவோலு வெங்கடராவ் (Nidudavolu Venkatarao) (3 ஜனவரி 1903 - 15 அக்டோபர் 1982) ஒரு இந்திய இலக்கியவாதி மற்றும் தெலுங்கு மொழியில் வரலாற்றாசிரியர் ஆவார். இவர் தெலுங்கில் "ஜங்கம விஞ்ஞானஸ்வரஸ்வம்" ("நகரும் கலைக்களஞ்சியம்") என்று அழைக்கப்பட்டார். வெங்கடராவ், சென்னைப் பல்கலைக்கழகத்தில் விரிவுரையாளர், வாசகர் மற்றும் தெலுங்கு துறையின் தலைவராக இருந்தார். இவர் சென்னைப் பல்கலைக்கழகத்தில் பணிபுரிந்தபோது, அதிகம் அறியப்படாத திரிபுராந்தகோடாஹரணம் என்ற படைப்பை மேற்கொண்டு, 1935ல் விரிவான சிறுகுறிப்புகளுடன் வெளியிட்டார். இவர் உதாஹரண வஞ்சமயம் என்ற பிரிவில் தொடர்ந்து பணியாற்றினார், மேலும் உதாஹரண வஞ்சமய சரித்திரத்தை (உதாரண இலக்கியத்தின் வரலாறு) வெளியிட்டார். விரிவான திருத்தங்களைக் கொண்ட இவரது மற்ற படைப்புகளில், பண்டிதாராத்யா சரித்திரம், பசவ புராணம் மற்றும் தென்னிந்திய இலக்கியத்தில் கவிஞர்கள் போன்றவை, தெலுங்கு இலக்கிய வரலாற்றில் மதிப்புமிக்கதாகக் கருதப்படுகிறது.
இவர், ஓய்வு பெற்ற பிறகு ஐதராபாத்து சென்றார். அங்கு, இவர், 1964-1968 இல் ஓய்வுபெற்ற பேராசிரியர்களுக்காக உருவாக்கப்பட்ட ஒரு சிறப்பு பதவியில்,  பல்கலைக்கழக மானியக் குழுவின் பேராசிரியராக இருந்தார்,  வெங்கடராவ் சைவ மரபைத் தன் வாழ்வில் தழுவினார். 1982 ஆம் ஆண்டு அக்டோபர் 15 ஆம் தேதி நள்ளிரவில் சிவராத்திரி நாளில் தனது 79வது வயதில் ஐதராபாத்த்தில் காலமானார். இவரது பேத்தி, ஜெயசுதா தெலுங்குத் திரைப்படத்துறையில் நடிகையாக உள்ளார்.
ஆரம்ப கால வாழ்க்கை
வெங்கடராவ் 1926 இல் விஜயநகரத்தில் உள்ள இம்பீரியல் பேங்க் ஆஃப் இந்தியாவில் (இப்போது பாரத மாநில வங்கி ) எழுத்தராகத் தன் பணியைத் தொடங்கினார். ஒரு வருடம் கழித்து, இவர் காக்கிநாடாவுக்கு மாற்றப்பட்டார். அங்கு இவர் 1939 வரை பணியாற்றினார், அங்கு இவர் பித்தாபுரம் மகாராஜாவை சந்தித்தார். அவர் தனது அகராதி திட்டமான சூரியராயந்திர நிகண்டுவில் பணியாற்ற அழைத்தார். 1940 ஆம் ஆண்டில், இவர் தனது எம்.ஏ பட்டம் பெற சென்னைக்குச் சென்று மீண்டும் காக்கிநாடாவுக்கு வந்து, ஒரு கல்லூரியில் விரிவுரையாளராக பணியாற்றினார். 1942 இல், இவர் சென்னைப் பல்கலைக்கழகத்திற்குத் திரும்பினார், அங்கு இவர் விரிவுரையாளர், வாசகர் மற்றும் தெலுங்கு துறையின் தலைவராக 1964 வரை பணியாற்றினார்.
சமஸ்கான் பள்ளிவாசல்
thumb|பள்ளிவாசலின் வெளி தோற்றம் thumb|பள்ளிவாசலின் உள் தோற்றம்
சமஸ்கான் பள்ளிவாசல் என்பது பெரம்பலூர் மாவட்டம் வல்லாபுரம் என்னும் ஊரில் அமைந்திருக்கும் ஒரு பழமையான பள்ளிவாசல் ஆகும். பெரம்பலூர் நகருக்கு வடக்கே 11 கிலோமீட்டர் தொலைவில் தேசிய நெடுஞ்சாலை எண் 45 அருகில் அமைந்துள்ளது.
வரலாறு
இந்தப் பள்ளிவாசலானது, சமஸ்கான் எனும் ஜாகீர்தாரால் 1723 ஆம் ஆண்டு கட்டப்பட்டது. மேலும் இந்தப் பள்ளிவாசல் இந்திய தொல்லியல் துறையின் கட்டுப்பாட்டின் கீழ் உள்ளது. ஆனால் தொல்லியல் துறையால் பராமரிக்காமல் பாழடைந்துள்ளது. முழுவதும் கற்களை மட்டுமே கொண்டு இப்பள்ளிவாசல் கட்டப்பட்டுள்ளது.
வெளியிணைப்புகள்
பகுப்பு:பெரம்பலூர் மாவட்டத்திலுள்ள பள்ளிவாசல்கள் பகுப்பு:பெரம்பலூர் மாவட்டத்திலுள்ள சுற்றுலா தளங்கள்
இன் ஆன் ஆன்டிக்குக் லேண்ட்
இன் ஆன் ஆன்டிக்குயிக் லேண்ட்  (In An Antique Land ) என்பது இனவரைவியல் (மனித இனப்பரப்பு பற்றிய விஞ்ஞான விளக்க ஆய்வியல்) மொழிபுகளாகும். இவை இந்திய எழுத்தாளர் அமித்வ் கோசால் எழுதப்பட்டவை.
சுருக்கம்
இந்த புத்தகத்தில் இரண்டு மொழிபுகள் உள்ளன. முதலில், ஒரு மானிடவியல் மொழிபு, அதில் நைல் வடிநிலத்தில் உள்ள இரண்டு கிராமங்களில் அமித்வ் கோசின் மேற்கோண்ட இரண்டு சுற்றுபயணங்களைப் பற்றி கூறியுள்ளாா். முதல் பயணம் அவரது முனைவர் பட்ட ஆய்வுக்காக (1980-81) இல் எழுதி, புத்தகத்தினை பாதியில்   நிறுத்தி  சில வருடங்கள் கழித்து (1988) மீண்டும் எழுதினார். இரண்டாவது மொழிபு, 12-ஆம் நூற்றாண்டு யூத வணிகரான, ஆபிரகாம் பென் எஜுயு மற்றும் அவரது அடிமைகள் அசு மற்றும் போமா ஆகியோரின் வரலாற்றை கெய்ரோ ஜெனீசாவில் இருந்த ஆவணங்களைப் பயன்படுத்தி உருவாக்கியுள்ளார்.
கருத்துரை
இன் ஆன் ஆன்டிக்குக் லேண்ட் (In An Antique Land )  ஒப்பீட்டளவில் ஆர்வத்தைத் தூண்டும் புத்தகமாகக் கருதப்படுகிறது. கோஷின் முதல் இரண்டு புத்தகங்களான, இன் ஆன் ஆன்டிக்குக் லேண்ட் மற்றும்  தி ஷாடோ லைன்ஸ் ஆகியவற்றின் வெற்றிக்குப் பிறகு இது எழுதப்பட்டது. மேலும் இந்தப் புத்தகமானது பல அடிப்படையான ஒரு தசாப்தத்திற்கு மேலான விவாததங்களுக்குப் பிறகு எழுதப்பட்டது. இந்தப் நூல் "மொழிபு, பயண நூல், சுயசரிதை, வரலாறு" போன்றவற்றை கலந்து விவாிக்கப்பட்டுள்ளது.
வெளி இணைப்புகள்
பகுப்பு:இந்திய ஆங்கில இலக்கியம்
நிறம் மாறாத பூக்கள் (தொலைக்காட்சித் தொடர்)
நிறம் மாறாத பூக்கள் என்பது ஜீ தமிழ் தொலைக்காட்சியில் அக்டோபர் 9, 2017 முதல் பிப்ரவரி 21, 2020 ஆம் ஆண்டு வரை திங்கள் முதல் வெள்ளி வரை பகல் 1:30 மணிக்கு ஒளிபரப்பாகி, 593 அத்தியாயங்களுடன் நிறைவு பெற்ற காதல் பின்னணியை கொண்ட தொலைக்காட்சி நாடகத் தொடர் ஆகும்.
இந்த தொடரை ம. இனியன் தினேஷ், ப.நிரவி பாண்டியன் மற்றும் தனுஷ் ஆகியோர் இயக்க முரளி, நிஷிமா, அஷ்மிதா, முஹம்மட் அஸீம், தீபா ஜெயன் போன்ற பலர் நடித்துள்ளார்கள். இந்த தொடரை பிரபல சின்னத்திரை நடிகை நீலிமா ராணி என்பவர் தயாரித்துள்ளார்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
டோட்டலைசு நடவடிக்கை
டோட்டலைசு நடவடிக்கை (டோட்டலைஸ் நடவடிக்கை, Operation Totalize) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். கான் சண்டையில் கைப்பற்றப்படாத கான் பகுதிகளைக் கைப்பற்ற இந்நடவடிக்கை மேற்கொள்ளப்பட்டது.
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாடு படையெடுப்பு ஜூன் 6, 1944ல் நார்மாண்டியில் தொடங்கியது. நார்மாண்டியின் கான் நகரைக் கைப்பற்ற இரு மாதங்கள் கடும் சண்டை நடந்தது. எனினும் நேச நாட்டுப் படைகளால் கான் நகரை முழுவதும் கைப்பற்ற முடியவில்லை. வெர்ரியர் முகடும் அதன் சுற்றுப்புறப்பகுதிகளும் ஜெர்மானியர் வசமிருந்தன. ஜூலை மாத இறுதியில் நார்மாண்டிப் போர்முனையின் மற்றொரு பகுதியிலிருந்து அமெரிக்கப் படைகள் உடைத்து வெளியேறி பிரான்சின் உட்பகுதிக்கு முன்னேறத் தொடங்கின. இதனால் கான் பகுதியில் நிறுத்தப்பட்டிருந்த ஜெர்மானியப் படைப்பிரிவுகள் அமெரிக்க முன்னேற்றத்தைத் தடுக்க அனுப்பப்பட்டன. ஜெர்மானியப் படைபலம் குறைந்ததால் மீண்டும் வெர்ரியர் முகட்டைக் கைப்பற்ற நேச நாட்டுப் படைகள் முயன்றன.
இத்தாக்குதல் புதிதாக உருவாக்கப்பட்டிருந்த கனடிய 1வது ஆர்மியினால் மேற்கொள்ளப்பட்டது. கான் நகரின் தெற்குப் பகுதியில் ஜெர்மானியப் படை நிலைகளை ஊடுருவி, தெற்கு நோக்கி முன்னேறி ஃபலேசு நகரின் வடக்கிலுள்ள மேட்டுப் பகுதியைக் கைப்பற்றுவது இத்தாக்குதலின் நோக்கு. ஆகஸ்ட் 8ம் தேதி கனடியப் படைப்பிரிவுகள் தங்கள் தாக்குதலைத் தொடங்கின. ஆரம்பத்தில் எளிதாக ஜெர்மானியப் படைகளை முறியடித்து முன்னேறி பல முக்கிய படைநிலைகளைக் கைப்பற்றின. ஆனால் தொடர்ந்து தாக்குதல் நடத்த வேண்டிய கவச டிவிசன்கள் அனுபவமின்மையால் தயங்கி நின்று விட்டன. மேலும் ஜெர்மானிய எதிர்த்தாக்குதல்கள் அதிகரித்ததால் கனடியப் படைகளின் முன்னேற்றம் ஃபலேசு நகருக்கு 11கிமீ வடக்கே நின்று போனது. இந்த நடவடிக்கை இத்துடன் நிறுத்திக்கொள்ளப்பட்டு, எஞ்சிய இலக்குகளைக் கைப்பற்ற டிராக்டபிள் நடவடிக்கை மேற்கொள்ளப்பட்டது.
அணைக்கரை மாரியம்மன் கோயில்
அணைக்கரை மாரியம்மன் கோயில் தமிழ்நாட்டில் தஞ்சாவூர் மாவட்டம், அணைக்கரை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் மாரியம்மன் சன்னதியும், விநாயகர், காளியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் கடைவெள்ளி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டி என் ஏ சீராக்கம்
மேற்கோள்கள்
பகுப்பு:டி. என். ஏ
பொதுத்துறை நிறுவனங்களின் தேர்வு வாரியம்
பொதுத்துறை நிறுவனங்களின் தேர்வு வாரியம் (Public Enterprises Selection Board), இந்திய அரசின் கட்டுப்பாட்டில் செயல்படும் பொதுத்துறை நிறுவனங்களின் நிர்வாகக் குழுவினர் மற்றும் உயர் அதிகாரிகளைத் தேர்வு செய்யும் அமைப்பாகும். மத்திய பொதுத்துறை நிறுவனங்களுக்கான சிறந்த நிர்வாகக் கொள்கையை உருவாக்கும் நோக்கத்துடன், அவற்றின் உயர் நிர்வாகப் பதவிகளுக்கான நியமனங்கள் குறித்து அரசுக்கு ஆலோசனை வழங்குவதற்காக இத்தேர்வு வாரியம்  1987ஆம் ஆண்டில் அமைக்கப்பட்டது. மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் இத்தேர்வு வாரியம் செயல்படுகிறது.
வாரியத்தின் அமைப்பு
இத்தேர்வு வாரியத்தின் தலைவர்/உறுப்பினர்கள், அவர் பொறுப்பேற்ற நாளிலிருந்து மூன்று ஆண்டுகள் அல்லது அவர் 65 வயதை அடையும் வரையில் எது முந்தையதோ அதுவரை பதவியில் இருப்பர். 65 வயது வரம்புக்கு உட்பட்டு, இரண்டாவது தவணை மறு நியமனத்தைப் பரிசீலிக்க ஒருவர் தகுதியுடையவர். இதன் தலைவர் மற்றும் இயக்குநர்கள் பொதுத்துறை நிறுவனங்களில் நிர்வாகத்தில் நீண்ட அனுபவம் கொண்டவர்களாக இருப்பர்.
பணிகள்
பொதுத்துறை நிறுவனங்களின் பணியாளர் தேர்வு வாரியத்தின் செயல்பாடுகளில் பின்வருவன அடங்கும்:
மேற்கோள்கள்
பகுப்பு:இந்திய அரசு அமைப்புகள் பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
கிளிம் சூர்யுமோவ்
கிளிம் இவானோவிச் சூர்யுமோவ் (Klim Ivanovich Churyumov, Клим Іва́нович Чурю́мов, Клим иварумович Сурумев) (19 பிப்ரவரி 1937 - 14 அக்டோபர் 2016) ஒரு சோவியத் ஒன்றிய உக்ரைனிய வானியலாளர் ஆவார்.
கீவ் கோளரங்கம் இயக்குநர், உக்ரைன் தேசிய அறிவியல் கல்விக்கழக உறுப்பினர், நியூயார்க் அறிவியல் கல்விக்கழக பன்னாட்டு வானியல் ஒன்றியம் இதழின் ஆசிரியர் " எங்கள் வானங்கள் " (உக்ரைனியன், наше неболь 2006 - 2009) அமெச்சூர் வானியல் உக்ரேனியக் கழகத் தலைவ,ர், குழந்தைகள் புத்தகங்கள் ஆசிரியர்.
1969 ஆம் ஆண்டில் அவர் சுவெத்லானா கெராசிமெங்கோவுடன் 67 பி / சுர்யுமோவ் - கெராசிமென்கோ வால்வெள்ளியை 12 நவம்பர் 2014 அன்று கண்டுபிடித்தார். உரோசெட்டா விண்வெளித் திட்டம் அதன் ஃபிலே விண்கலத்தை அதன் மேற்பரப்பில் தரையிறக்கியது.
வாழ்க்கை
1949இல் சுர்யுமோவின் குடும்பம் நிகோலாயேவிலிருந்து கீவ் நகருக்கு குடிபெயர்ந்தது. ஏழாம் வகுப்புக்குப் பிறகு 1955 ஆம் ஆண்டில் கீவ் ரயில்வே கல்லூரியில் கௌரவத்துடன் பட்டம் பெற்றார். உயர்கல்வியில் சேருவதற்கான பரிந்துரையைப் பெற்றார்.
அவர் கீவ் மாநில பல்கலைக்கழகத்தின் இயற்பியல் துறையில் நுழைந்தார். தனது மூன்றாம் ஆண்டு படிப்பின் போது, கோட்பாட்டு இயற்பியலுக்குப் பதிலாக ஒளியியல் பீடத்திற்கு நியமிக்கப்பட்டதால் அவர் ஏமாற்றமடைந்தார். இருப்பினும், அதிகாரிகள் மறுத்த போதிலும் கோட்பாட்டு இயற்பியல் குறித்த விரிவுரைகளில் அவர் தொடர்ந்து கலந்து கொண்டார் , இறுதியில் அவர் காலியாக இருந்த வானியல் துறைக்கு மாற்றப்பட்டார்.
1960 இல் பட்டம் பெற்ற பிறகு, அவர் யாகுட் ஏ. எஸ். எஸ். ஆரில் உள்ள டிக்சி விரிகுடாவில் உள்ள துருவ புவி இயற்பியல் நிலையத்திற்கு அனுப்பப்பட்டார். அங்கு அவர் பூமி நீரோட்டங்கள் மற்றும் அயனி மண்டலத்தை ஆய்வு செய்தார்.
1962 இல் அவர் கீவ் திரும்பினார், சோவியத் இராணுவம் மற்றும் விண்வெளி திட்டங்களுக்கான ஒளியியல் கூறுகளின் வளர்ச்சியில் பங்கேற்ற " அர்செனல் " ஆலையில் வேலைக்குச் சென்றார்.
கீவ் மாநில பல்கலைக்கழகத்தில் முதுகலைப் படிப்பை முடித்த பிறகு, பேராசிரியர் செர்ஜி வ்சேக்ஸ்வியட்ஸ்கிஜ் மேற்பார்வையின் கீழ் பல்கலைக்கழகத்தில் வானியல் துறையில் சக ஊழியராக தொடர்ந்து பணியாற்றினார்.
அவரது பணியின் ஒரு பகுதியாக, லிஸ்னிகி கிராமத்தில் (கீவ் ஒப்லாஸ்டில்) கீவ் பல்கலைக்கழகத்தின் வானியல் ஆய்வகத்தில் வால்மீன்களைக் கவனித்தார் , அதே போல் மத்திய ஆசியாவின் மலைப்பகுதிகளில் வானியல் பயணங்களின் போது - காகசஸ் சைபீரியா - சுகோட்கா மற்றும் கம்சட்காவில் உள்ள ப்ரிமோர்ஸ்கி கிராய்.
1972 ஆம் ஆண்டில் அவர் தனது முதல் முதுகலை அறிவியல் பட்டத்தை " வான்வெளிகளின் ஆய்வுகள் (Ikea - Seki) (1967) ஹோண்டா (1968) டாகோ - சாட்டோ - கோசாகா (1969) மற்றும் புதிய கால வால் நட்சத்திரம் சுர்யுமோவ் - கெராசிமென்கோ புகைப்பட அவதானிப்புகளிலிருந்து " என்ற ஆய்வறிக்கையுடன் பாதுகாத்தார்.
1993 ஆம் ஆண்டில் அவர் விண்வெளி ஆராய்ச்சி நிறுவனத்தில் (மாஸ்கோ) " வால்மீன்களின் படிமலர்ச்சிசார் இயற்பியல் செயல்முறைகள் " குறித்த தனது முனைவர் ஆய்வறிக்கை உரையாற்றினார்.
1998 ஆம் ஆண்டு தொடங்கி கீவ் தாராசு செவ்செங்கோ தேசியப் பல்கலைக்கழகத்தில் பேராசிரியராக இருந்தார்.
2004 ஜனவரியில் அவர் கல்வி மையமான கீவ்  கோளரங்கின் இயக்குநராக  அமர்த்தப்பட்டார்.
சூர்யுமோவ் 2016, அக்டோபர் 13 - 14 அன்று இரவு கார்க்கீவ்  மருத்துவமனையில் இறந்தார்.
தகைமைகள்
விருதுகள்
இவரது பெயரில் உள்ளவை
கால்வினிசம்
கால்வினிசம் (Calvinism) என்பது சீர்திருத்தப்பட்ட பாரம்பரியம், சீர்திருத்தப்பட்ட கிறித்துவம் அல்லது சீர்திருத்த நம்பிக்கை எனவும் அழைக்கப்படுகிறது. இது ஜான் கால்வின் மற்றும் ஏனைய சீர்திருத்தவாத இறையியலாளர்களினால் முன்வைக்கப்பட்ட கிறித்தவ நடைமுறையின் இறையியல் மரபு மற்றும் வடிவங்களைப் பின்பற்றும் சீர்திருத்தத் திருச்சபையின் ஒரு முக்கிய பிரிவு ஆகும். இது கடவுளின் இறையாண்மையையும் விவிலியத்தின் அதிகாரத்தையும் வலியுறுத்துகிறது.
வெளி இணைப்புகள்
பகுப்பு:இறையியல் பகுப்பு:கிறித்தவப் பிரிவுகள்
வாலாஜாபாத்-அருணாச்சலேஸ்வரர் கோயில்
அருணாச்சலேஸ்வரர் கோயில், இந்தியாவில், தமிழ்நாடு மாநிலத்தில், வாலஜாபாத்-செங்கல்பட்டு நெடுஞ்சாலையில் அமைந்துள்ள ஒரு இந்து மத கோவில் ஆகும். இங்கு தலைமை தெய்வமாக சிவன் வகிக்கின்றார். இங்கு கணபதி, துர்க்கை மற்றும் தட்சிணாமூர்த்தி சன்னதிகள் உள்ளன.
குறிப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பரஸ்பர சட்ட உதவி ஒப்பந்தம்
பரஸ்பர சட்ட உதவி ஒப்பந்தம் (Mutual legal assistance treaty) (சுருக்கமாக:MLAT) என்பது இரண்டு அல்லது அதற்கு மேற்பட்ட நாடுகளுக்கு இடையே பொது அல்லது குற்றவியல் சட்டங்களைச் செயல்படுத்தும் முயற்சியில் தகவல்களைச் சேகரித்தல் மற்றும் பரிமாற்றம் செய்வதற்கான ஒரு ஒப்பந்தமாகும். ஒரு பரஸ்பர சட்ட உதவி கோரிக்கை பொதுவாக ஒரு குற்றவியல் வழக்கில் தொடர்புடைய சந்தேக நபர் வெளிநாட்டில் வசிக்கும் போது, அவரை தடுப்புக் காவலில் எடுத்து முறையாக விசாரிக்க பயன்படுத்தப்படுகிறது.
சுருக்கம்
பரஸ்பர சட்ட உதவி ஒப்பதத்தால், நாடுகளுக்கிடையே குற்றவியல் விசாரணைகள் மற்றும் குற்ற வழக்குகளுக்கு ஆதாரங்களைக் கோருவதற்கும், பெறுவதற்கும் வழிமுறைகளை உருவாக்கியுள்ளது. சாட்சி அறிக்கைகள் அல்லது ஆவணங்களின் சேவை போன்ற சான்றுகள் அல்லது பிற வகையான சட்ட உதவிகள், ஒரு வெளிநாட்டு இறையாண்மையிடமிருந்து தேவைப்படும்போது, நாடுகள் அந்தந்த காவல்துறை முகமைகள் மூலம் முறைசாரா முறையில் ஒத்துழைக்க முயற்சி செய்யலாம் அல்லது அதற்கு மாற்றாக, பொதுவான கோரிக்கைகள் என குறிப்பிடப்படுவதை நாடலாம். நாடுகள் பரஸ்பர சட்ட உதவி கோரிக்கைகளை நேரடியாக ஒவ்வொருவருக்குள்ளும் நியமிக்கப்பட்ட மத்திய காவல் முகமையிடம் ஒப்படைப்பது மிகவும் பொதுவானது. இருதரப்பு மற்றும் பலதரப்பு ஒப்பந்தங்கள் மூலம் நாடுகளுக்கு பரஸ்பர சட்ட உதவி வழங்குவதைக் கட்டாயப்படுத்துகிறது.
இந்த ஒப்பந்தம் மூலம் குற்ற வழக்கில் உள்ள நபர்கள், இடங்கள் மற்றும் பொருட்களை ஆய்வு செய்தல் மற்றும் அடையாளம் காண்பது, குற்றச் செயல்பாட்டின் கருவிகளை அசையாமைக்கு உதவுதல் போன்ற நடவடிக்கைகளும் அடங்கும்.
அரசியல் அல்லது பாதுகாப்பு காரணங்களுக்காக அல்லது இரு நாடுகளிலும் சமமான தண்டனைக்குரிய குற்றவியல் சட்டம் இல்லையெனில், உதவியை இரு நாடுகளும் (ஒப்பந்த விவரங்களின்படி) மறுக்கலாம். சில ஒப்பந்தங்கள் மற்ற நாடுகளில் உள்ள குடிமக்களுக்கான சட்ட உதவியை ஊக்குவிக்கலாம்.